18/03/2021 | Administración LocalMunicipal
Dodro
Convocatoria e bases que rexerán a contratación laboral temporal de catro peóns de obras públicas e de un/unha auxiliar administrativo/a a xornada parcial para a realización de obras e servizos mínimos do Concello de Dodro

Convocatoria e bases que rexerán a contratación laboral temporal de catro peóns de obras públicas e de un/unha auxiliar administrativo/a a xornada parcial para a realización de obras e servizos mínimos do Concello de Dodro, aprobadas mediante Resolución da Alcaldía número 34/2021 de data 12 de marzo de 2021, que a contunuación se transcriben: Considerando as bases do Programa PEL-Concellos Reactiva 2021, de integración laboral mediante a contratación de persoal en risco de exclusión social para a execución de obras e servizos municipais dos Concellos de menos de 20.000 habitantes, incluído na liña 1.1 do Plan de Emprego Local 2021 (BOP nº 210 do 9/12/2020) da Deputación da Coruña. En uso das facultades outorgadas a esta Alcaldía polo artigo 21 da Lei 7/1985 de 2 de abril de bases do réxime local en materia de persoal polo presente, RESOLVO: Primeiro.- Proceder á convocatoria e aprobación das bases para a contratación temporal de catro peóns de obras públicas e dun/ dunha auxiliara administrativo/a a xornada parcial para a realización de obras e servizos mínimos no Concello de Dodro. Segundo.- Aprobar as bases para a contratación laboral temporal de catro peóns de obras públicas e un/ unha auxiliar administrativo/a a xornada parcial para a realización de obras e servizos mínimos do Concello de Dodro, que se transcriben anexas a presente resoución. Terceiro.- Aprobar o gasto con cargos as aplicacións orzamentarias correspondentes. Cuarto.- Publicar a presente resolución e o texto íntegro das bases no taboleiro de anuncios, na páxina web do Concello de Dodro (www.dodro. gal) e non Boletín Oficial da Provincia da Coruña. Quinto.- Dar conta ao Pleno, de acordo co disposto no artigo 42 do ROFRXEL. Asinado dixitalmente, na data que figura na marxe polo alcalde Francisco Xabier Castro Tourís. O obxecto desta convocatoria é a contratación de catro peóns de obras públicas e un/unha auxiliar administrativo/a para a realización de obras e servizos mínimos no Concello de Dodro, utilizando o sistema de selección do concurso-oposición libre. Os contratos de traballo baixo a modalidade de contracto de traballo temporal de obra ou servizo determinado, utilizando como sistema de selección o concurso - oposición, conforme as bases do do Programa PEL-Concellos Reactiva 2021, de integración laboral mediante a contratación de persoal en risco de exclusión social para a execución de obras e servizos municipais dos Concellos de menos de 20.000 habitantes, incluído na liña 1.1 do Plan de Emprego Local 2021 (BOP nº 210 do 9/12/2020) da Deputación da Coruña. A duración do contrato será dende a data da sinatura ata o 31 de decembro de 2021, cunha xornada de traballo a tempo parcial, como se indica segundo o posto: - Peóns de obras públicas: xornada laboral parcial de 35 horas semanais - Auxiliar administrativo/a: xornada laboral parcial de 30 horas semanais En canto a regulación das condicións do contrato laboral temporal estarase ó disposto no Texto refundido da Lei do Estatuto dos Traballadores, aprobado por Real Decreto Lexislativo 2/2015, de 23 de outubro e resto de disposicións normativas aplicables a esta materia. Para poder tomar parte no proceso selectivo será necesario que os aspirantes reúnan, na data da finalización do prazo de presentación de instancias, os seguintes requisitos segundo o establecido no artigo 56 do RDLex.5/2015 texto refundido do Estatuto Básico do Empregado Público: 1- Ter nacionalidade española ou algunha outra que, de acordo ao disposto no artigo 52 da Lei 2/2015, de 29 de abril, de emprego público de Galicia, permita o acceso ao emprego público.2- Ter cumpridos os 16 anos de idade e non exceder de aquela para a xubilación forzosa por idade.3- Non padecer enfermidade ou defecto físico ou psíquico que impida o desenvolvemento das funcións propias do posto de traballo ó que se opte. A condición de minusvalía ou incapacidade e a súa compatibilidade co posto a ocupar acreditarase conforme á normativa vixente e referida ó día de formalización do contrato mediante certificado médico oficial no que se faga constar que a persoa aspirante reúne as condicións físicas suficientes para a realización das tarefas, caso de ser seleccionado.4- Non atoparse incurso en causas de incompatibilidade ou incapacidade previstas na lexislación vixente.5- Non ter sido separado/a mediante expediente disciplinario do servizo de ningunha administración pública ou dos órganos constitucionais ou estatutarios das comunidades autónomas, nin estar inhabilitado por sentenza firme para o desempeño de empregos ou cargos públicos.6- Estar en posesión do certificado de escolaridade ou título equivalente, para os postos de peóns de obras públicas, e do título da ESO ou equivalente para o posto de auxiliar administrativo/a. No caso de titulacións obtidas no estranxeiro deberán posuír o documento que acredite fidedignamente a súa homologación.7- Acreditar o coñecemento da lingua galega, Celga 1 para os postos de peón de obras públicas, e Celga 3 para o posto de auxiliar administrativo/a. De non acreditarse o coñecemento do galego por esta vía realizarase unha proba de galego que determinará o tribunal cualificador, está proba terá carácter obrigatorio e eliminatorio. Este exercicio será cualificado como APTO ou NON APTO (artigo 51 da Lei de emprego público de Galicia 2/2015 de 29 de abril). 8- Estar inscritos/as como demandantes de emprego no Servizo Público de Emprego de Galicia, este requisito deberá cumprirse tanto no momento da selección como no da formalización do contrato.9- Conforme o previsto nas Bases do Programa de Integración Laboral da Deputación da Coruña deberán encontrarse nalgunha das seguintes situacións de exclusión laboral: a) Mulleres. b) Maiores de 45 anos. c) Parados de longa duración. Aos efectos deste programa terán esta consideración aquelas persoas que leven un mínimo de dous anos coma demandantes de emprego. d) Persoas con discapacidade: aquelas persoas que teñan recoñecida, pola administración competente, unha discapacidade nun grao igual ou superior ó 33%. A acreditación da discapacidade será comprobada polo concello no proceso de selección das persoas a contratar. e) Persoas en situación de drogodependencia. f) Persoas que vivan nun fogar onde ninguén teña emprego. g) Persoas en fogar monoparental. h) Persoas con problemas para encontrar emprego polo idioma ou cuestións socioculturais. i) Persoas vítimas de violencia de xénero. j) Persoas sen fogar. Os requisitos dos apartados 4 e 5 acreditaranse mediante declaración responsable, o apartado 3 mediante certificado médico oficial ou informe de saúde. Estes requisitos só os deberán acreditar os candidatos que resulten seleccionados. As situacións de exclusión laboral, acreditaranse cos documentos oficiais que testemuñen dita situación como a continuación se detalla: Para inscribirse neste proceso selectivo é preciso pagar un taxa por dereitos de exame de 20 euros, de acordo co establecido na Ordenanza Fiscal núm.5 do Concello de Dodro (ES68 0081 2281 93 0110 2315 ou ES60 2080 0329 3831 1000 0014). Gozarán dunha bonificación do 50% da taxa as persoas que figuren debidamente inscritas como demandantes de emprego cunha antigüidade de polo menos 6 meses o cal deberán acreditar xunto co resto da documentación requirida. O Concello de Dodro dará publicidade á convocatoria e as bases de selección no taboleiro de edictos do Concello e na páxina web (www.dodro. gal), así coma no Boletín Oficial da Provincia da Coruña (BOP). As persoas que desexen tomar parte desta selección deberán presentar as súas instancias dirixidas ao Casiana Metro Morse no modelo que se engade como Anexo II, presentaranse no Rexistro Xeral do Concello de Dodro en horario de atención ao público (luns a venres de 9:00 a 14:00 horas) ou por calquera outro medio válido en dereito, recollido na Lei 39/2015, de 1 de outubro, do Procedemento Administrativo Común das Administracións Públicas, no prazo de 5 días hábiles, contados a partir do día seguinte ao da publicación do anuncio da convocatoria no BOP. As solicitudes que se presenten a través da oficina de Correos deberán entregarse nun sobre aberto para ser selada e datada polo funcionario de Correos antes de ser certificada. Neste caso, os aspirantes deberán comunicalo durante o mesmo prazo que o de presentación de instancias, mediante e-mail (info@dodro. gal). Actuarase de igual xeito, no caso de ser presentada a solicitude noutra Administración Pública, en caso de non realizar esta comunicación, vía e-mail, quedarán excluídos/as do proceso de selección. Xunto coa solicitude para formar parte do proceso selectivo (Anexo II), as persoas aspirantes deberán achegar a seguinte documentación complementaria necesaria para a tramitación do procedemento (copias simples): - Fotocopia do DNI. - Fotocopia da titulación académica esixida segundo o posto ao que se presenta. - Fotocopia do título do Celga que corresponde segundo o posto ao que se presenta. - Fotocopia do documento de alta e renovación da demanda de emprego (DARDE). - Fotocopia da documentación xustificativa da fase de concurso. - Documentación acreditativa do cumprimento algún dos requisitos relacionados na base cuarta no punto nove, acreditativa da situación de exclusión laboral. - Documento acreditativo do ingreso dos dereitos de exame no que figurarán o nome, apelidos, DNI e proceso selectivo ao que concorre a persoa interesada. Presumirase que a documentación é auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Non serán valorados aqueles méritos que non queden debidamente acreditados, en todos os seus extremos, dentro do prazo de presentación de instancias, ou aqueles méritos que non fosen alegados e xustificados debidamente no momento de finalizar o prazo de presentación de instancias, nin aqueles documentos que non conteñan os datos que segundo as bases sexan necesarios para valorar os méritos a que se refiren. - Rematado o prazo de presentación de instancias, a Alcaldía ditará resolución aprobando a lista provisional de persoas admitidas e excluídas, con indicación das causas de exclusión. A referida resolución será publicada no taboleiro de anuncios da Casa do Concello e na súa páxina web (www.dodro. gal), concedendo, no seu caso, un prazo de 2 días hábiles para a subsanación das deficiencias sinaladas que motivaron a súa exclusión. - Transcorrido o prazo de reclamacións e resoltas as alegacións presentadas, por medio de Resolución de Alcaldía aprobarase a lista definitiva de candidatos admitidos e excluídos así como a composición do tribunal e o día, hora e lugar no que ser realizará a fase de concurso-oposición do procedemento de selección. Será publicada no taboleiro de anuncios do Concello e na páxina web (www.dodro. gal) 1.- O tribunal, titulares e suplentes, encargado da selección estará integrado por: Un/unha funcionario/a de carreira ou persoal laboral fixo da administración designado/a pola Alcaldía. Un/unha funcionario/a de carreira ou persoal laboral fixo da administración designado/a pola Alcaldía. Un/unha funcionario/a de carreira ou persoal laboral fixo da administración designado/a pola Alcaldía. Un/unha funcionario/a de carreira ou persoal laboral fixo da administración designado/a pola Alcaldía. Un/unha funcionario/a de carreira ou persoal laboral fixo da administración designado/a pola Alcaldía. Todos os membros do Tribunal deberán posuír nivel de titulación igual ou superior á esixida para o acceso ás prazas convocadas.2.-O tribunal non poderá constituírse nin actuar sen a asistencia de máis da metade dos seus membros, titulares ou suplentes indistintamente, sendo sempre necesaria a presenza do/a Presidente/a e do/a Secretario/a.3.- Os membros do tribunal absteranse de intervir e comunicarano á autoridade convocante cando concorran algunhas das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes bases así como nos casos non previstos polas mesmas.5.- O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente.6.- Os membros concorrentes ás sesións do tribunal e para os efectos de percepcións de asistencias clasificaranse consonte o disposto no artigo 33 do Real Decreto 462/2002 sobre indemnizacións por razóns de servizo. O proceso selectivo será o de concurso-oposición: A oposición constará de tres exercicios de carácter obrigatorio: Primeiro exercicio: Consistirá na contestación dun cuestionario de 10 preguntas tipo test, con 3 alternativas de resposta cada unha, das que soamente 1 é correcta, que serán propostas polo tribunal sobre os temas que se citan no Anexo I. Os/as aspirantes disporán dun tempo máximo de media hora para a súa realización. A proba cualificarase de cero a dez puntos (a razón de 1 punto por cada resposta correcta), sendo preciso acadar cinco puntos como mínimo, para superala proba e poder realizar o segundo exercicio. Segundo exercicio: Consistirá na realización dunha proba práctica sobre as funcións a desenvolver no posto de traballo, coñecemento do territorio e resolución de problemas, esta proba valorarase entre 0 e 5 puntos, sendo necesario un mínimo de 2,5 puntos para superar a proba. Terceiro exercicio proba de coñecemento da lingua galega: As persoas que non puideran acreditar o coñecemento da lingua galega mediante o certificado Celga 1 ou equivalente da lingua galega, deberán realizar unha proba escrita cunha duración máxima de 30 minutos, esta proba terá carácter obrigatorio e eliminatorio que se cualificará como apto ou non apto. A cualificación como non apto supón a exclusión por parte do candidato do proceso de selección. Os aspirantes que non obteñan a puntuación mínima na fase de oposición (7,5) e apto na proba de galego, quedarán eliminados do proceso selectivo, e polo tanto, NON serán valorados na fase de concurso. Para a realización das probas adoptaranse todas as medidas de prevención e seguridade recomendadas na actual situación de crise sanitaria ocasionada pola Covid-19. A fase de concurso non ten carácter eliminatorio, nesta fase valoraranse os méritos que a continuación se detallan e referidos ó día da data en que remate o prazo de presentación de solicitudes. b.1) Experiencia profesional. Máximo 3 puntos. - Servizos prestados coma peón de obra pública ou peón de albanelaría en administracións públicas, a razón de 0,20 puntos por mes completo traballado, a xornada completa, cun máximo de 2 puntos. - Servizos prestados coma peón de obra pública ou peón de albanelaría en empresas privadas, a razón de 0,10 puntos por mes completo traballado, a xornada completa, cun máximo de 1 punto. Para acreditar este mérito deberá achegarse informe de vida laboral e contrato/s de traballo ou certificado de empresa onde conste expresamente o posto. No caso de que os servizos non fosen prestados a xornada completa, a puntuación aplicarase proporcionalmente á duración da xornada. Si non consta información sobre a xornada, non poderá ser valorado este mérito. A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda e o resto de días soltos sumarán meses se acadan o número de 30. b.2) Programas de capacitación, formación e integración no mundo laboral organizados ou financiados polas Administracións Públicas. Máximo 2 puntos. Valorarase como mérito ter finalizado favorablemente programas de capacitación, formación e integración no mercado laboral organizados e/ou financiados polas administracións públicas, relativos ao posto ofertado da maneira que segue: - De 20 a 59 horas: 0,10 puntos por curso ou programa. - De 60 a 99 horas: 0,20 puntos por curso ou programa. - De 100 a 149 horas: 0,50 puntos por curso ou programa. - De 150 ou máis: 1 punto por curso ou programas. Non se valorará ningún curso ou programa que non sexa impartido pola Administración da Comunidade Autónoma de Galicia (Consellerías), Administración do Estado (Ministerios), concellos, deputacións, Universidades Públicas e o Servizo Público de Emprego de Galicia, ou que estean homologados polo mesmos organismos. Non se valorará ningún curso de menos de 20 horas ou cando non indique o número de horas. O proceso selectivo será o de concurso-oposición: A oposición constará de dous exercicios de carácter obrigatorio: Primeiro exercicio: Consistirá na contestación dun cuestionario de 25 preguntas tipo test, con 3 alternativas de resposta cada unha, das que soamente 1 é correcta, que serán propostas polo tribunal sobre os temas que se citan no Anexo I. Os/as aspirantes disporán dun tempo máximo dunha hora para a súa realización. A proba cualificarase de 0 a 10 puntos (a razón de 0,40 por resposta correcta, cada resposta incorrecta restará 0,10), sendo preciso acadar 5 puntos como mínimo, para superar a proba. Segundo exercicio proba de coñecemento da lingua galega: As persoas que non puideran acreditar o coñecemento da lingua galega mediante o certificado Celga 3 ou equivalente da lingua galega deberán realizar unha proba escrita cunha duración máxima de 30 minutos, esta proba terá carácter obrigatorio e eliminatorio que se cualificará como apto ou non apto. A cualificación como non apto supón a exclusión por parte do candidato do proceso de selección. Os aspirantes que non obteñan a puntuación mínima na fase de oposición (5) e apto na proba de galego, quedarán eliminados do proceso selectivo, e polo tanto, NON serán valorados na fase de concurso. Para a realización das probas adoptaranse todas as medidas de prevención e seguridade recomendadas na actual situación de crise sanitaria ocasionada pola Covid-19. A fase de concurso non ten carácter eliminatorio, nesta fase valoraranse os méritos que a continuación se detallan e referidos ó día da data en que remate o prazo de presentación de solicitudes. b.1) Experiencia profesional. Máximo 3 puntos. - Servizos prestados coma auxiliar administrativo en administracións públicas, a razón de 0,20 puntos por mes completo traballado, a xornada completa, cun máximo de 2 puntos. - Servizos prestados como auxiliar administrativo en empresas privadas, a razón de 0,10 puntos por mes completo traballado, a xornada completa, cun máximo de 1 punto. Para acreditar este mérito deberá achegarse informe de vida laboral e contrato/s de traballo ou certificado de empresa onde conste expresamente o posto. No caso de que os servizos non fosen prestados a xornada completa, a puntuación aplicarase proporcionalmente á duración da xornada. Si non consta información sobre a xornada, non poderá ser valorado este mérito. A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda e o resto de días soltos sumarán meses se acadan o número de 30. b.2) Programas de capacitación, formación e integración no mundo laboral organizados ou financiados polas Administracións Públicas. Máximo 1,5 puntos. Valorarase como mérito ter finalizado favorablemente programas de capacitación, formación e integración no mercado laboral organizados e/ou financiados polas administracións públicas, relativos ao posto ofertado da maneira que segue: - De 20 a 59 horas: 0,10 puntos por curso ou programa. - De 60 a 99 horas: 0,20 puntos por curso ou programa. - De 100 a 149 horas: 0,50 puntos por curso ou programa. - De 150 ou máis: 1 punto por curso ou programas. Non se valorará ningún curso ou programa que non sexa impartido pla Administración da Comunidade Autónoma de Galicia (Consellerías), Administración do Estado (Ministerios), concellos, deputacións, Universidades Públicas e o Servizo Público de Emprego de Galicia, ou que estean homologados polo mesmos organismos. Non se valorará ningún curso de menos de 20 horas ou cando non indique o número de horas. b.3) Outras titulacións, que non constitúan requisito para o acceso á praza convocada (ata un máximo de 1 punto): - Bacharelato, FP 2 ou equivalente: 0,50 puntos. - Diplomatura ou equivalente: 0,75. - Licenciatura ou equivalente: 1 punto. As puntuacións deste apartado non se poderán sumar entre si, en caso de achegar varias titulacións so se terá en conta a da maior valor, ata o máximo de 1 punto. A cualificación final será o resultado da suma das puntuacións obtidas na fase de oposición e na fase de concurso. No caso de empate nas puntuacións totais de dous ou máis integrantes, este resolverase tendo en conta a maior puntuación obtida na fase de oposición. De persistir o empate, dirimirase por sorteo público a celebrar ante o Tribunal Cualificador, do que se levantará a acta correspondente. Concluída a cualificación final do proceso selectivo, o tribunal elevará proposta de nomeamento e lista de reserva de contratación, por orde decrecente das puntuacións acadadas no procedemento de selección, coa finalidade de que podan ser contratadas. A acta do Tribunal publicarase no taboleiro de anuncios e na páxina web do Concello de Dodro (www.dodro. gal) na que aparecerá o listado coas puntuacións por orde decrecente, acadadas por cada unha das persoas aspirantes no procedemento de selección e a proposta de contratación. Os aspirantes disporán dun prazo de 2 días hábiles contados dende o seguinte a esta publicación, para presentar as alegacións que estimen oportunas no Rexistro Xeral do Concello de Dodro. Rematado o prazo indicado no parágrafo anterior, resolveranse as alegacións existentes e ditarase resolución definitiva da Alcaldía na que se aproba esta lista de contratación. Esta resolución será publicada no taboleiro de anuncios e na páxina web do Concello de Dodro (www.dodro. gal) e substituirá ás notificacións individuais as persoas interesadas, conforme ao disposto no artigo 45 da Lei 39/2015. Esta lista terá vixencia ata a creación dunha nova. As comunicacións realizaranse telefonicamente, deixando constancia da mesma por parte do empregado público encargado de realizalas mediante a oportuna dilixencia. Se no momento da comunicación, o aspirante renuncia ao posto sen causa xustificada, a primeira vez pasará a ocupar o último posto da lista, e a segunda será excluído da mesma por Decreto de Alcaldía. A renuncia voluntaria sen xustificación a un contrato xa asinado antes da súa finalización, producirá os mesmos efectos para o/a traballador/a que os arriba contemplados. Considéranse causas xustificadas para renunciar a ocupar o posto de traballo e por tanto, a que non se apliquen as medidas correctoras contempladas no parágrafo anterior, as seguintes: - A incapacidade temporal por enfermidade ou accidente (acreditado mediante parte médico). - Estar traballando noutro sitio (acreditado mediante contrato de traballo). - Maternidade ou adopción legal. - Exercicio da representación sindical ou cargo público electo. - Matrimonio. - Falecemento de familiar ata o seguindo grado de consanguinidade ou afinidade. O/a candidato/a terá un prazo de dous días hábiles para achegar a devandita documentación dende o chamamento realizado.1- A persoa proposta presentará no Rexistro Xeral do Concello de Dodro, no prazo de 3 días hábiles contados a partir da publicación do decreto no que figura a proposta de contratación, que non poderá superar o número de postos convocados, no Taboleiro de anuncios do Concello de Dodro e na páxina web do Concello (www.dodro. gal), os seguintes documentos: a) Orixinal do DNI para a súa compulsada. b) Informe médico oficial actualizado polo que non deberá ter unha antigüidade superior a 3 meses contados dende a data da resolución definitiva da Alcaldía na que se aproba o/a aspirante seleccionado/a, no que conste que non se padece enfermidade ou eiva física que impida o desenvolvemento das funcións ou tarefas correspondentes ó posto de traballo ao que se opta. c) Declaración responsable de non ter sido separado, mediante expediente disciplinario, de ningunha Administración Pública nin atoparse inhabilitado para o exercicio das funcións públicas por sentenza firme. d) Declaración responsable de non estar incurso en ningunha das causas de incapacidade específica conforme á normativa vixente. e) Declaración responsable de non incorrer en ningún dos supostos de incompatibilidade establecidos na lexislación sobor a materia. f) Orixinal da tarxeta de demandante de emprego para a súa compulsa. g) Informe de vida laboral actualizado e contratos orixinais para a súa compulsada. h) Documentación orixinal acreditativa de encontrarse nunha das situación de exclusión laboral. i) Documentación orixinal acreditativa da fase de concurso, de ser o caso. j) Documento orixinal da titulación do Celga que corresponda segundo o posto ao que se presenta, de ser o caso. l) Orixinal do título académico esixido segundo o posto ao que se presenta.2.- A non presentación dentro do prazo fixado no parágrafo anterior da presente base, da documentación antes referida, agás os caso de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na documentación presentada para tomar parte no proceso selectivo, dará lugar á invalidez das actuacións do aspirante, e xa que logo, a nulidade dos actos do Tribunal en relación co aspirante e a imposibilidade de efectuar o seu nomeamento, sen prexuízo da esixencia das responsabilidades nas que puidese ter incorrido. Neste caso, a proposta considerase feita a prol dos aspirantes que, segundo á orde de puntuación obtida, teñan cabida no número de postos convocados, todo elo como consecuencia da citada anulación.1.- Presentada a documentación pola persoa aspirante seleccionada, o Sr. Alcalde ditará Decreto de contratación e procederase a formalización do correspondente contrato laboral.2.- Establécese un período de proba máximo legal, conforme ó artigo 14 do Estatuto dos Traballadores. Transcorrido este período se a persoa da que se trate o superase satisfactoriamente, adquirirá plena eficacia o contrato subscrito.3.- Mentres non se formalice o contrato e non se incorpore ó posto de traballo, a persoa aspirante non terá dereito a percepción económica de ningunha clase.4.- Quen sen causa xustificada non concorrese a formalización do contrato na data sinalada, perderá tódolos dereitos derivados da superación das probas selectivas.1.- As presentes Bases e cantos actos administrativos se deriven delas, e da actuación do Tribunal, poderán ser impugnadas polos interesados ante o órgano da xurisdición contencioso-administrativa competente, conforme á Lei 29/1998, do 13 de xullo, reguladora da Xurisdición Contenciosa-Administrativa, no prazo de 2 meses, contados dende o día seguinte da última publicación destas. Así mesmo, poderá presentarse o recurso potestativo de reposición ante o Sr. Alcalde-Presidente, no prazo dun mes a contar dende a mencionada publicación, ou calquera outro recurso que se considere procedente, conforme ao establecido na Lei 39/2015, de 1 de outubro, de Procedemento Administrativo Común das Administracións Públicas.2.- Para o non previsto nestas Bases, será de aplicación: - Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores. - Lei 2/2015 de 29 de abril, do Emprego Público de Galicia. - Lei 39/2015, de 1 de outubro, de Procedemento Administrativo Común das Administracións Públicas. - Real Decreto Lexislativo 5/2015, de 30 de novembro, polo que se aproba o texto refundido da Lei do Estatuto Básico de Empregado Público. TEMARIO: PEÓN DE OBRAS PÚBLICAS 1- A lei de prevención de riscos laborais. Equipos de protección persoal. Condicións de seguridade nos lugares de traballo e maquinaria. Primeiros auxilios en caso de accidente de traballo.2- Coñecemento do entorno físico e xeográfico do Concello de Dodro.3- Mantemento e conservación das vías públicas. Avarías frecuentes e reparación.4- Maquinaria e ferramentas para obras de infraestruturas.5- Nocións básicas de albanelería, xardinería e pintura. Ferramentas. Tipo de materiais. TEMARIO: AUXILIAR ADMINISTRATIVO/A Dereito Constitucional. Tema 1.- A Constitución española de 1978. Estrutura. Título preliminar. Tema 2.- Dereitos e deberes fundamentais. Tema 3.- A Coroa. As Cortes Xerais: composición e funcións. Tema 4.- O Goberno: composición e funcións. Relacións entre o Goberno e as Cortes Xerais. Tema 5.- A organización territorial do Estado Español. As Comunidades Autónomas: Fundamento constitucional. O Estatuto de Autonomía de Galicia: estrutura e contido básico. As institucións da Comunidade Autónoma. O Parlamento. O Consello da Xunta. O Presidente. Competencias. Dereito Administrativo. Tema 6.- As fontes de dereito administrativo: clasificación. Xerarquía normativa. A Lei: concepto e clases. Disposicións normativas con forza de Lei. O Regulamento: concepto e clasificación. Ordenanzas e regulamentos municipais. Procedemento de elaboración. Tema 7.- A Lei 39/2015, do 1 de outubro, do procedemento administrativo común das Administracións Públicas. A capacidade de obrar e o concepto de interesado. Identificación e firma dos interesados no procedemento administrativo. A actividade das Administracións Públicas. Normas xerais de actuación. Termos e prazos. Tema 8.- A Lei 39/2015, do 1 de outubro, do procedemento administrativo común das Administracións Públicas. Dos actos administrativos. Requisitos dos actos administrativos. Eficacia dos actos. Nulidade e anulabilidade. Tema 9.- A Lei 39/2015, do 1 de outubro, do procedemento administrativo común das Administracións Públicas. O procedemento administrativo. Iniciación, ordenación, instrución e finalización. Tema 10.- A Lei 39/2015, do 1 de outubro, do procedemento administrativo común das Administracións Públicas. Execución. Revisión dos actos en vía administrativa. Revisión de oficio. Recursos administrativos. Réxime Local. Tema 11.- O Municipio: concepto e elementos. O termo municipal. A poboación municipal. Tema 12.- A organización municipal. O Alcalde: forma de elección e cesamento; atribucións. Os Tenentes de Alcalde. A Xunta de Goberno Local: composición e atribucións. O Pleno: composición e atribucións. As Comisións Informativas e outros órganos colexiados na Administración local. Competencias e servizos municipais. Tema 13.- Os contratos das Administracións Públicas. Clases de contratos: conceptos. Contrato menor. A administración contratante: entidades que forman parte do sector público segundo a Lei 7/2017, de Contratos do Sector Público. Tema 14.- Do patrimonio das Entidades Locais. Concepto e clasificación dos bens. Inventario e rexistro dos bens. Prerrogativas das Entidades Locais respecto dos seus bens. Utilización dos bens de dominio público. Utilización dos bens patrimoniais. Tema 15.- O persoal ao servizo das corporacións locais: clases e réxime xurídico. Sistemas de selección e de provisión de postos de traballo. Tema 16.- Dereitos, deberes e situacións administrativas do persoal ao servizo das corporacións locais. Tema 17.- O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas. O Sistema de interconexión de rexistros-SIR. Tema 18.- Funcionamento dos órganos colexiados locais: convocatoria e orde do día. Actas e certificacións de acordos. Tema 19.- O orzamento xeral das entidades locais. Elaboración e aprobación. Tema 20.- Os recursos das facendas locais: artigo 2 do Real Decreto Lexislativo 2/2004, do 5 de marzo, polo que se aproba o Texto refundido da Lei de facendas locais. Especial referencia aos tributos locais. Contido das ordenanzas fiscais: tramitación, aprobación e réxime de impugnación. DON/DONA., provisto/a de NIF nº. con enderezo a efectos de notificación. e número de teléfono. - Que desexa participar no procedemento de selección de acceso libre para a cobertura, mediante contrato laboral temporal a xornada parcial, por obra ou servizo determinado para o posto de (sinale cunha X): __ Peón de obras públicas __ Auxiliar administrativo/a - Que na data de remate do prazo de presentación de solicitudes cumpro todos e cada un dos requisitos esixidos nas bases e que documentalmente se aportará, comprometéndose a prestar xuramento ou promesa - Que autorizo ó Concello de Dodro para a publicación dos meus datos persoais (nome, apelidos e DNI) e das posibles causas de exclusión, no taboleiro de anuncios do concello e na web do Concello de Dodro ao ser a publicidade un dos principios legais que debe observarse nos procedementos de selección. Asemade, autorizo o traslado dos mesmos á Deputación da Coruña co obxectivo de xustificar a subvención concedida. Apórtase a seguinte documentación (marcar cunha X): __ Fotocopia do DNI __ Fotocopia do título académico esixido segundo o posto ao que opta. __ Fotocopia do título de Celga ou equivalente que corresponda segundo o posto ao que opta, de ser o caso. __ Fotocopia da tarxeta de demandante de emprego __ Documentación acreditativa dos méritos __ Documento acreditativo do ingreso dos dereitos de exame no que figurarán o nome, apelidos, DNI e proceso selectivo ao que concorre a persoa interesada. __ Documentación acreditativa de cumprir con algunha das situación recollidas na seguinte táboa, risque a que corresponda (base 4ª.9): Dodro, _____ de ______________ de 2021 Dodro, 12 de marzo de 2021 O alcalde Francisco Xabier Castro Tourís